नई दिल्ली। माइक्रो-ब्लॉगिंग साइट ट्विटर ने पिछले कुछ दिनों में एक नया रिकार्ड दर्ज किया है। आपको बता दें कि पिछले तीन सप्ताहों में कर्नाटक विधानसभा चुनाव से संबंधित 30 लाख से ज्यादा ट्वीट दर्ज किए। इनमें से सबसे अधिक, 51 फीसदी भारतीय जनता पार्टी (भाजपा) से जुड़े रहे। ट्विटर ने बुधवार को यह जानकारी दी। ट्विटर पर 25 अप्रैल से 15 मई की अवधि के दौरान 42 फीसदी ट्वीट कांग्रेस और सात फीसदी जनता दल-सेक्युलर (जेडीएस) से संबद्ध रहे।